महादेवको निवास भन्दा नजिकैको एउटा सानो र भूपरिवेष्ठित् मुलुकमा भैरहेको नाकाबन्दी भन्ने कुरा चाँडै खुलोस् भनेर धेरैभन्दा धेरै मानिसहरुले एकैसाथ प्रार्थना गरेका रहेछन् । सबै देउताहरु गम्भीर भएर ती प्रार्थनाहरु हेर्न थाले । स्कूल जाने केटाकेटी, दैनिक रोजगारी कमाएर आफ्नो र परिवारको पेट पाल्नुपर्ने गरिब मजदूरहरु, देशको माया गर्ने सर्वसाधारण, इन्धनको अभावमा दुख पाएका मानिसहरु, बिहान बेलुकाको खाना कसरी पकाउने भनेर चिन्तित भएका गृहिणीहरु, उपचारका लागि दौडधूप गरिरहनुपर्ने बिरामी मान्छेहरु र आर्थिक विकासका कारण मात्रै देश समुन्नत हुन्छ भन्ने धारणा भएका उद्यमी व्यापारीहरुको बाहुल्य थियो प्रार्थना गर्नेहरुमा ।
